3.7.2023
MT
Il-Ġurnal Uffiċjali tal-Unjoni Ewropea
C 235/15
3) Irrispettivament mid-domandi preċedenti, huwa konformi mal-prinċipji fundamentali tal-kontabbiltà, u mal-għan u mal-funzjoni tal-obbligu ta’ reklamar, hekk kif stabbiliti fl-Artikoli 2, 31, 47, 48 u 51 tar-Raba’ Direttiva, mad-dritt għal smigħ xieraq, stabbilit bħala prinċipju ġenerali tad-dritt fl-Artikolu 47 tal-Karta tad-Drittijiet Fundamentali tal-Unjoni Ewropea (iktar ’il quddiem il-“Karta”) u mal-prinċipji fundamentali ta’ ċertezza legali u ta’ proporzjonalità, aġir tal-awtorità tat-taxxa ta’ Stat Membru li jkun jikkonsisti fil-konstatazzjoni ta’ differenza fiskali fir-rigward ta’ persuna taxxabbli li tkun individwu, abbażi ta’ dak previst fil-Liġi dwar il-Kontabbiltà, għas-sempliċi raġuni li l-persuna taxxabbli, għal raġunijiet indipendenti mir-rieda tagħha, ma setgħetx tipprovdi lill-awtorità tat-taxxa d-dokumenti ta’ kontabbiltà kollha ta’ kumpanniji li kienu indipendenti minn din il-persuna taxxabbli fil-mument li fih twettaq il-kontroll fiskali jew li r-reġistrazzjoni tagħhom fir-reġistru ġiet ikkanċellata, u dan bil-għan li turi li hija ttrasferixxiet fil-kont ta’ dawn il-kumpanniji ammonti fi flus kontanti li hija kienet irċeviet abbażi tal-funzjonijiet li hija wettqet preċedentement f’dawn il-kumpanniji jew abbażi ta’ ftehim, jew li ġew ittrasferiti fil-kont privat tagħha b’mod li l-awtorità tat-taxxa timputa lil din il-persuna taxxabbli l-ineżistenza jew l-insuffiċjenza ta’ dokumenti ta’ kontabbiltà tal-kumpanniji li hija ma setax ikollha minħabba ostakoli oġġettivi fil-mument tat-twettiq tal-kontroll fiskali u li fir-rigward tagħhom din il-persuna taxxabbli ma seta’ jkollha ebda influwenza la fir-rigward tat-tħejjija tagħhom u lanqas fir-rigward tal-forma ta’ redazzjoni tagħhom?
4) Il-premessi u l-Artikoli 2, 31, 47, 48 u 51 tar-Raba’ Direttiva għandhom jiġu interpretati fis-sens li t-twettiq tal-obbligi stabbiliti fihom inissel preżunzjoni legali ta’ konformità tad-data indikata fid-dikjarazzjonijiet finanzjarji annwali ppubblikati mal-prinċipji bażiċi tal-kontabbiltà, b’mod partikolari mal-prinċipju ta’ veraċità u mal-prinċipju ta’ ġustifikazzjoni, u mad-dokumenti ta’ kontabbiltà bbażati fuqhom?
5) Huwa konformi mal-Artikoli 2, 31, 47, 48 u 51 tar-Raba’ Direttiva, kif ukoll mad-dritt għal smigħ xieraq stabbilit fl-Artikolu 47 tal-Karta u mal-prinċipji fundamentali ta’ ċertezza legali u ta’ supremazija u ta’ effettività tad-dritt tal-Unjoni, aġir li jkun jikkonsisti fil-fatt li l-awtorità tat-taxxa, mingħajr ma tikkonfuta l-preżunzjoni legali marbuta mal-konformità ma’ dak previst fir-Raba’ Direttiva, ma taċċettax li ċerti dokumenti ta’ kontabbiltà redatti b’konformità mar-regoli fil-qasam tal-kontabbiltà jikkostitwixxu provi kredibbli fihom innifishom?
6) Huwa konformi mal-Artikoli 2, 31, 47, 48 u 51 tar-Raba’ Direttiva, kif ukoll mad-dritt għal smigħ xieraq stabbilit fl-Artikolu 47 tal-Karta u mal-prinċipju fundamentali ta’ ċertezza legali aġir tal-awtorità tat-taxxa li jkun jikkonsisti f’li tirrifjuta li taċċetta d-dikjarazzjonijiet finanzjarji annwali ppubblikati tal-kumpannija bħala data ta’ verifika tad-dokumenti ta’ kontabbiltà (irċevuti ta’ dħul) aġġustati fir-rigward tal-forma u prodotti mill-persuna taxxabbli li tkun individwu u lanqas id-depożizzjonijiet jew id-dikjarazzjonijiet li jikkorraborawhom, filwaqt li tallega li dawn ma humiex biżżejjed waħedhom peress li, sabiex jiġu pprovati b’mod kredibbli l-movimenti tal-fondi li jikkostitwixxu s-suġġett tat-tilwima, huwa meħtieġ il-materjal dokumentali ta’ kontabbiltà kollu tal-kumpannija relatat mas-sena finanzjarja eżaminata?
Mill-imsemmija artikoli tar-Raba’ Direttiva għandu jiġi dedott li l-saħħa probatorja tal-materjal dokumentali ta’ kontabbiltà kollu miżmum b’mod konformi magħhom, fir-rigward tal-prova tal-ħlasijiet fi flus kontanti mwettqa mill-kont bankarju tal-kumpannija, hija ikbar minn dik tal-kontijiet annwali ppubblikati skont l-Artikoli 48 u 51 tar-Raba’ Direttiva jew minn dik ta’ rċevuti speċifiċi ta’ dħul ppreparati skont l-istess regoli ta’ kontabbiltà?
(1) (2)
L-isem ta’ din il-kawża huwa fittizju.
Dan l-isem ma jikkorrispondi għall-isem reali ta’ ebda waħda mill-partijiet fil-proċedura.
ĠU Edizzjoni Speċjali bil-Malti, Kapitolu 17, Vol.
1, p. 21.
Talba għal deċiżjoni preliminari mressqa mill-Consiglio di Stato (l-Italja) fit-13 ta’ April 2023 – Paolo Beltrami S.p.A. vs Comune di Milano (Kawża C-235/23, Paolo Beltrami) (2023/C 235/19) Lingwa tal-kawża: it-Taljan Qorti tar-rinviju Consiglio di Stato
Partijiet fil-kawża prinċipali Appellant: Paolo Beltrami S.p.A.
Appellat: Comune di Milano